पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वॉरियर की श्रेणी में आने वाले वाले सफाईकर्मी जो इस कोरोनकाल में भी बिना डर के जान जोखिम में डालकर अपना काम पूरा कर रहे हैं उन्हें राशन खरीदने बैंक ने पैसे देने से इंकार कर दिया है। उनकी हर माह की तनख्वाह बैंक अकाउंट में आती है जबकि स्टेट बैंक मैनेजर द्वारा उनको पैसे देने से मना कर दिया गया और कहा गया मेडिकल लेटर बनवाकर लाएं। सफाई कर्मियों द्रौपदी मीरा, झेरिया गोमती सहित 36 सफाईकर्मियों का आरोप है कि हड़ताल पर जाने की चेतावनी के बाद मैनेजर ने कहा कि आपको जो करना है करो।
सफाईकर्मियों का कहना था कि उनको किसी प्रकार की कोई बीमारी नहीं है तो वह मेडिकल लेटर कहां से बनवाएं, फिर भी अस्पताल से लेटर लिखवाया कि वे यहां सफाई का कार्य करते हैं, उनको पैसे निकालने की इजाजत दी जाए। उसके बाद भी बैंक मैनेजर ने उन्हें पैसे निकालने की इजाजत नहीं दी। सफाईकर्मियों ने कहा कि कल तक उन्हें पैसे नहीं मिले तो वह हड़ताल पर चले जाएंगे। उन्होंने बताया कि अब घर में खाने के लिए अनाज भी नहीं है।
पैसे देने की शासन से गाइड लाइन नहीं: मैनेजर
मामले में स्टेट बैंक ऑफ इंडिया केशला/खरोरा ब्रांच मैनेजर अरुणा झा ने बताया कि वे अभी छुट्टी पर हैं लेकिन शाशन की गाइडलाइन के अनुसार सिर्फ जो व्यक्ति बीमार है उनके परिजनों का ही लेन-देन बैंकों में होगा इसलिए उन्हें पैसे नहीं मिले। हम नियमों का उल्लंघन नहीं कर सकते।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn